b"\n_START_ARTICLE_\nHalo-halo\n_START_PARAGRAPH_\nHalo-halo (tagalog: 'blandet sammen') er en popul\xc3\xa6r filippinsk dessert som er kjent ogs\xc3\xa5 i andre land i Asia. Den er noe lik den koreanske patbingsu. _NEWLINE_Stavingen \xc2\xabhalo-halo\xc2\xbb dominerer; den er popularisert ikke minst av restaurantkjeden Chowking. Men dette anses som feil stavem\xc3\xa5te av Commission on the Filipino Language, som oppgir haluhalo som riktig._NEWLINE_Den ser ut som en isdessert men har andre ingredienser og annen smak. Grunnleggende ingredienser er sm\xc3\xa5 flak vann-is (shaved ice(, spiseis (ofte med lillafarget syltet\xc3\xb8y), fersk frukt, nata de coco eller lignende gel\xc3\xa9 av noe slag, spr\xc3\xb8 kornflak eller ditto snacks samt melk (eller kondensert melk). Dessuten inneholder blandingen ofte b\xc3\xb8nner og jackfruit._NEWLINE_Halo-halo har en viss s\xc3\xb8dme. Man pleier \xc3\xa5 spise halo-halo i den varmeste perioden i Filippinene, som er fra mars til juni."